Αντίθετα γάμος Χριστιανού με Μουσουλμάνα απαγορευόταν αυστηρά. Ορισμένες εγγραφές τέτοιων γάμων δείχνουν τη γαμήλια διαδικασία που ακολουθούνταν, η οποία προϋπέθετε την αυτοπρόσωπη παρουσία του συζύγου στο ιεροδικείο, την αυτοπρόσωπη ή αντιπροσωπευτική παρουσία της συζύγου, την παρουσία Μουσουλμάνων και Χριστιανών μαρτύρων και την καταβολή γαμήλιας δωρεάς από τον σύζυγο. Oι γάμοι αυτοί ήταν γνωστοί ως κεπήνια και ήταν συνηθισμένοι από την εποχή του Κρητικού πολέμου μέχρι τον 19ο αιώνα, παρά την απαγόρευσή τους με σουλτανικά φιρμάνια, ύστερα από παρεμβάσεις του Πατριαρχείου Κωνσταντινουπόλεως.